**Office Research irodahasználati elemzés pályázati kiírás**

Az *„Office Research irodahasználati elemzés”* pályázat kiírója az Ahrend Kft. (továbbiakban: Kiíró), a ReSearch Consultancy szakmai támogatásával nyílt és nyilvános pályázatot (továbbiakban: Pályázat) hirdet.

**1. A részvétel feltételei**

Pályázni lehet bármely Magyarországon működő cégnek, akik teljesítik a pályázati feltételeket.

**2. Pályázati feltételek**

**2.1** A pályázati adatlap kitöltésével és a nevezési feltételek elfogadásával adható be a pályázat. A pályázó garantálja, hogy a megadott információk tényleges és valós adatokat tartalmaznak. A sikeresen benyújtott pályázati adatlapokról Kiíró visszaigazoló üzenetet küld a megadott e-mail címre.  
**2.2.** Az Pályázaton olyan vállalkozások indulhat(nak), aki(k) minimum 30 fős csapattal rendelkeznek (ebbe beletartozhatnak a nem alkalmazotti státusszal rendelkező kollégák is), és a pályázat feltételeit magára/magukra nézve kötelezően elfogadjá(k).  
**2.3.** A pályázó a pályázat beadásakor nyilatkozik, hogy vele szemben kizáró ok nem áll fenn és ellene szakmai etikai és/vagy fegyelmi eljárás nem folyik.

**3. Kizáró okok**

Kizáró ok áll fenn azzal a pályázóval szemben,

* aki a Bíráló Bizottság meghirdetett bármely résztvevőjének hozzátartozója, munkaviszony szerinti közvetlen felettese vagy beosztottja.
* aki tag vagy vezető tisztségviselő azon gazdasági társaságnál, ahol a Bíráló Bizottság tagja, illetve ezek hozzátartozója tag vagy vezető tisztségviselő.
* aki a pályázat kiírásában, előkészítésében, elbírálásában részt vett.

**4. Az Pályázat****Bíráló Bizottsága**

A beérkezett pályázatokat szakmai szempontból a ReSearch Consultancy munkatársaiból álló 4 fős szakmai bizottság bírálja el.

A Kiíró fenntartja a jogát, hogy a Bíráló Bizottság összetételét előre nem látható okok miatt megváltoztassa. Erről a döntéséről nem köteles a pályázat résztvevőit külön tájékoztatni.

**5. A Pályázati anyag összeállítása**

A pályázaton történő részvétel feltétele az alábbiakban ismertetett pályázati anyag és az alábbi nyilatkozatok.  
**5.1.** A pályázati anyag  
A pályázati anyagot elektronikusan, az alábbi linken keresztül lehet benyújtani a megadott információk megadásával, és szükséges anyagok feltöltésével: <https://docs.google.com/forms/d/e/1FAIpQLScCFvygAB3bp_-rLnn5szUXBS2GzBzd7slyQRLTWR2DWZxmoA/viewform>

**5.1.1.** A pályázati anyag követelményei  
A kért információk és paraméterek megadásán túl szükséges képi anyag feltöltése is a pályázandó irodáról, melynél kérjük egyértelműen feltüntetni a fájlnévben a beazonosíthatóság érdekében, hogy mely céghez tartozik az adott kép.

**5.2. Nyilatkozatok, engedélyek**

* Online jelentkezési adatlap
* Online adatkezelési tájékoztató személyes adatok kezeléséről

Az alaki vagy tartalmi feltételeknek meg nem felelő pályázatokat Bíráló Bizottság indoklás nélkül elutasíthatja.

**6. Határidők, dátumok**

**A pályázat jelentkezési határideje: 2022. április 25. - 2022. május 13-án 23:59-ig.**  
**Eredményhirdetés: 2022. május 27.**

A pályázat során 3-5 shortlistes pályázat kerül kiválasztásra, melyekkel konzultációra kerül sor. A kiválasztott 3-5 shortlistes pályázót e-mailben értesítjük, és ezután egyeztetjük az konzultáció részleteit.

**7. Az Pályázat értékelésének folyamata és eredményhirdetés**

A beérkezett pályázatokat a Bíráló Bizottság átnézi, és kiválasztja az a 3-5 pályázatot, akikkel konzultáció során is egyeztetnek, és további szempontokat is figyelembe véve ebből a 3-5 pályázatból választják ki a nyertest.

A nyertest e-mailen keresztül értesítjük, a pályázat során megadott elérhetőségeken.

**8. A pályázati díj átvétele**

A Jelentkezési adatlapon pályázóként megadott természetes személy lesz jogosult a pályázati díj átvételére.  
Az eredményhirdetést követően a díjak átvételének módjáról a kiíró a pályázat nyerteseit az általuk a benyújtandó jelentkezési adatlapon megadott elérhetőségeken értesíti. Amennyiben a pályázat nyertese az általa megadott elérhetőségeken nem elérthető, és a pályázati díjat az értesítés első megkísérlésétől számított 1 hónapon belül nem veszi át, elveszti a díjra való jogosultságát. A kitűzött díjjal ebben az esetben a Kiíró belátása szerint rendelkezik.

**9. Szerzői jogi vonatkozásokkal kapcsolatos rendelkezések**

A pályázat benyújtásával a pályázó automatikusan hozzájárul, hogy a beadott pályaművekről készült fényképeket díjazástól függetlenül a Pályázat és annak támogatói a pályázó szervezet nevének feltüntetésével referenciaként használhassák.  
A Kiíró annak érdekében, hogy a pályázati anyagokat a deklarált célokra korlátozás mentesen felhasználhassa, a jelen kiírás mellékleteinek mind tartalmi, mind formai szempontból történő megfelelő kitöltését és aláírását a pályázaton való részvétel feltételévé teszi.  
A pályázók a pályázaton való részvételükkel nyilatkoznak, hogy a jelen kiírás szerinti felhasználás harmadik személy jogát nem érinti, különösen nem sérti. Ezzel kapcsolatban minden jogkövetkezményt a pályázók viselnek.

**További információ:**

Pályázati és kontakt e-mail: [*nagy.timea@officeresearch.hu*](mailto:nagy.timea@officeresearch.hu)